Ūdenspolo 1900. gada vasaras olimpiskajās spēlēs

Ūdenspolo 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Tas notika 1900. gada 11. augustā (pirmā kārta) un 12. augustā (pusfināli un fināls) Parīzes teritorijā, Sēnas upē, starp Kurbevuē un Aņēras tiltiem. Sacensībās startēja 7 ūdenspolo komandas no 5 valstīm, kopā 53 spēlētāji.

Olimpisko zelta medaļu izcīnīja Jauktā komanda Osborne Swimming Club, sudraba medaļu ieguva Beļģijas komanda Brussels Swimming and Water Polo Club. Savukārt bronzas medaļas ieguva Jauktā komanda Libellule de Paris un Francijas komanda Pupilles de Neptune de Lille #2.

 Ievads 
Ūdenspolo un komandu sporta veidi kopumā olimpiskajās spēlēs debitēja 1900. gada vasaras olimpiskajās spēlēs, kas notika Parīzē. Turnīra noteikumi un spēles princips balstījās uz "angļu noteikumiem", kas bija mazāk vardarbīgi un ierobežojošāki nekā pierasts. Šis noteikums atturēja ASV komandu dalību olimpisko spēļu komandu sporta viedos. Ūdenspolo sacensībās piedalījās septiņas komandas, kas pārstāvēja četras valstis. Franciju šajā turnīrā pārstāvēja četras komandas. Bija paredzēts, ka sacensībās startēs vēl viena komanda no Lielbritānijas, taču tā turnīrā tomēr nepiedalījās.

 Medaļu ieguvēji 
 Medaļnieki 
ZeltsSudrabsBronza   Osborne Swimming Club                 Brussels Swimming and Water-Polo Club  Žans de Bakers  Viktors De Bērs  Fernāns Feijarts  Oskars Greguārs  A. R. Iptons  Anrī Koens  Albērs Mišāns  Žoržs Romā  Gijoms Serons  Viktors Sonnemanss    Libellule de Paris                 Pupilles de Neptune de Lille #2  Žans Fardels  Favjē  Antuāns Fiolē  Pjērs Gellē  Ogists Kamelins  Ežēns Kulons  Lerišs  Luijs Marks  Luijs Martēns  Dezirē Meršē  Šarls Trefels

 Medaļu sadalījums starp valstīm 

  — Pirmās izcīnītās olimpiskās medaļas valstij šajā sporta veidā
  — Pirmās izcīnītā zelta medaļas valstij šajā sporta veidā
  — Pirmās izcīnītā sudraba medaļas valstij šajā sporta veidā
  — Pirmās izcīnītā bronzas medaļas valstij šajā sporta veidā

 Vieta Valsts Zelts Sudrabs Bronza Kopā 1   1  — 1  2 2    — 1  —  1 3    —  — 1  1 Kopā (3 valstis/komandas):  1  1  2  4

 Turnīra rezultāti 
200px|thumb|Sēnas upes daļa, kur tika aizvadīts ūdenspolo turnīrs.
200px|thumb|Skats no ūdenspolo turnīra 1900. gada olimpisko spēļu laikā
200px|thumb|Skats no ūdenspolo turnīra 1900. gada olimpisko spēļu laikā
Ūdenspolo turnīrs notika Sēnas upē, Parīzē. Pirmās kārtas mači tika aizvadīti 11. augustā. Šajos Jauktās komandas Osborne Swimming Club komanda, ar rezultātu 12—0, uzvarēja Tritons Lillois komandu. Britu spēlētājs Džons Artūrs Džārviss šajā spēlē guva vismaz 6 vārtus. Beļģijas Brussels Swimming and Water-Polo Club komanda, ar rezultātu 2—0 uzvarēja Pupilles de Neptune de Lille#1 komandu, savukārt vēlāk Pupilles de Neptune de Lille otrā komanda uzvarēja Berliner Swimming Club komandu , ar rezultātu 3—2. Pusfinālā, kas tika aizvadīts 12. augustā, Osbornas peldēšanas klubs, ar rezultātu 10—1, uzvarēja Pupilles de Neptune de Lille#2 komandu, bet Beļģijas Brussels Swimming and Water-Polo Club komanda, ar rezultātu 5—1, sakāva Libellule de Paris komandu. Fināla mačā, kas tika aizvadīts tajā pašā dienā, Jauktās komandas Osborne Swimming Club komanda uzvarēja Briseles peldēšanas un ūdenspolo klubu, ar rezultātu 7—2. Līdz ar to Jauktā komanda Osborne Swimming Club ieguva zelta medaļu. Beļģijas komanda, Brussels Swimming and Water Polo Club ieguva sudraba medaļu, bet Jauktajai komandai Libellule de Paris un Francijas komandai Pupilles de Neptune de Lille #2 tika piešķirtas bronzas medaļas.

 Fināla rangs 
 Vieta  Komanda  Pārstāvētā valsts   Osborne Swimming Club   ( un )   Brussels Swimming and Water-Polo Club     Libellule de Paris   ( un ) Pupilles de Neptune de Lille #2   4/7  Berliner Swimming Club  Pupilles de Neptune de Lille #1   ( un )Tritons Lillois 

 Pārstāvētās valstis un sportisti 


Ūdenspolo sacensībās startēja 7 komandas, 53 spēlētāji (visi vīrieši), no 5 valstīm. Trīs no visām komandām tiek uzskatītas par Jauktajām komandām, jo tās veidoja sportisti no dažādām valstīm. Vairāku pārstāvošo komandu sastāvs dažādos avotos atšķiras, un ne visas komandas sastāvēja tikai no dalībniekiem, kuri bija to valstu valstspiederīgie.

Iekavās uzrādīts sportistu skaits no valsts.

 Viens no sportistiem startēja Jauktās komandas sastāvā.
 Daļa no sportistiem startēja Jauktās komandas sastāvā.
 Startēja Jauktās komandas sastāvā.



 Atsauces 

 Ārējās saites 
 Ūdenspolo 1900. gada vasaras olimpiskajās spēlēs (Sports Reference) 
 Ūdenspolo 1900. gada vasaras olimpiskajās spēlēs (Olympedia) 
 Ūdenspolo 1900. gada vasaras olimpiskajās spēlēs (Olympics) 


Kategorija:1900. gada vasaras olimpisko spēļu sporta veidi

1900